**OBRAZOVNI SEKTOR: OSOBNE USLUGE , GRAFIČKA TEHNOLOGIJA I AUDIO-VIZUALNO OBLIKOVANJE**

**KVALIFIKACIJA/ZANIMANJE: INTERMEDIJSKI FOTOGRAF**

**RAZRED: 1.**

|  |  |  |  |
| --- | --- | --- | --- |
| **TEMA / AKTIVNOST** | **ISHODI UČENJA/znanja/vještine/stavovi** | **NASTAVNI PREDMETI** | **OČEKIVANJA MEĐUPREDMETNIH TEMA** |
|
| **T 1. Duh iz kutije** | 1. Izraditi fotografiju bez fotoaparata. 2. Objasniti osnovne empirijske zakone geometrijske optike. 3. Analizirati optičke pojave s obzirom na učinak valne prirode. 4. Objasniti razvoj fotografije kroz povijest. 5. Izvesti postupak razvijanja negativa i pozitiva. 6. Razlikovati materijale i opremu za izradu fotografije kroz povijest. 7. Objasniti proces nastanka latentne slike i fotografije u fotoaparatu.   Ključne riječi: camera obscura, geometrijska optika, kutija, duga ekspozicija, fotoosjetljivi materijali, razvijač, fiksir, autoportret  **Preporuke za ostvarivanje:**  Opis: Organizacija izložbe multipliciranog autoportreta snimljenog camerom obscurom.  S polaznicima razgovarajte o konceptu izložbe fotografija snimljenih camerom obscurom.  S polaznicima raspravite koja kutija je prihvatljiva za izradu camere obscure.  Pokažite im gdje staviti cameru obscuru u odnosu na željeni objekt snimanja (autoportret).  Zajedno s njima definirajte pozicije na kojima će i koliko dugo stajati za vrijeme eksponiranja kako bi dobili željeni efekt multipliciranog autoportreta.  Nakon eksponiranja polaznike uputite da cameru obscuru odnesu u tamnu komoru i razviju negativ. | **Fotografska tehnologija**  **Fotografski vremeplov**  **Informatika u struci** | Osr B.4.1  Ikt A.4.3, A.4.2 |
| **T 2. SLIKA S PROZORA** | 1. Izraditi fotografiju bez fotoaparata. 2. Objasniti osnovne empirijske zakone geometrijske optike. 3. Analizirati optičke pojave s obzirom na učinak valne prirode. 4. Objasniti razvoj fotografije kroz povijest.   Ključne riječi: camera obscura, dan otvorenih vrata, geometrijska optika  **Preporuke za ostvarivanje:**  Opis: U sklopu otvorenih dana škole polaznici će prikazati tehnike fotografiranja bez fotoaparata. Od prostorije će napraviti cameru obscuru.  Ponovite zakone geometrijske optike i sve mogućnosti koje camera obscura pruža fotografim  Potaknite ih da istraže u kojim prostorijama se u predviđeno doba dana može izraditi camera obscura.  S polaznicima dogovorite koja će grupa izraditi cameru obscuru, a koja će ju predstaviti posjetiteljima na danima otvorenih vrata škole.  U sklopu vrednovanja polaznike potaknite da mobitelima i fotoaparatima snime izradu camere obscure i način njenog predstavljanja. Fotografije i video uratke možete pohraniti na npr. [Google Photos](https://www.google.com/photos/about/), a galeriju slika mogu podijeliti na mrežnim stranicama škole u sklopu vijesti o danima otvorenih vrata. | **Fotografska tehnologija**  **Fotografski vremeplov**  **Informatika u struci**  **Fotofizika** | Osr B.4.1  Pod B.4.3.  Ikt A.4.3, A.4.2, A.4.4. |
| **T 3. VI STISNITE GUMB, MI RADIMO OSTALO** | 1. Izvesti postupak razvijanja negativa i pozitiva. 2. Analizirati povijesni razvoj fotografskih djela i njihovih autora u Hrvatskoj i svijetu. 3. Istražiti ulogu fotografije u društvu kroz povijest   Ključne riječi: Kodak, negativ, monokromat, povijest fotografije  Opis: Razvijanje crno-bijelog negativa u tamnoj komori i negativa u boji u fotografskom studiju. Polaznici istražuju klasični proces razvijanja negativa i utjecaj razvoja tehnologije.  Potrebna znanja:   * fotoosjetljivi materijali, pribor i kemikalije * postupak razvijanja negative * povijesni razvoj fotografije   Potrebne vještine:   * razvijanje negative * snalaženje u mraku * istraživanje i usporedba (stavljanje u kontekst) * igranje uloga   Poželjni stavovi i ponašanja:   * pedantnost * odnos prema baštini   **Preporuke za ostvarenje ishoda učenja:**  Polaznicima pripremite monokromatske fotografske filmove. Uputite ih da u paru snime fotografije na temu po dogovoru. Vodite računa da tema bude vezana uz neki drugi projekt ili zadatak kako bi razvijene fotografije kasnije imale namjenu (npr. reportažna fotografija, fotografska sintaksa…). Nakon fotografiranja polaznike uputite da pripreme prostor i materijale za razvijanje filma/negativa. Uputite ih na korištenje svjetlonepropusne crne vreće za stavljanje filma u dozu za razvijanje. Podsjetite ih na vježbu u kojoj su s povezom na očima vježbali namotavanje filma na špulu. Također, neka pripreme kemikalije i dozu za razvijanje te razviju film prema uputama proizvođača. Uputite ih da pravilno izrežu negative i izrade kontakt-kopiju (pozitiv).  Za istraživačku domaću zadaću neka istraže kolika bi danas bila cijena slanja poštom (kao paket) Kodakove kamere (dodatni izvor) na razvijanje (približno 25x10x10cm, 700g). Potrebno je obratiti pažnju na dimenzije paketa, težinu, sigurnost pakiranja, vrijeme slanja i cijenu. | **Fotografska tehnologija**  **Fotografski vremeplov**  **Matematika** | Osr B.4.1  Pod B.4.3.  Ikt A.4.3, A.4.2, A.4.4. |
| **T4. POVRATAK U BUDUĆNOST** | 1. Objasniti razvoj fotografije kroz povijest. 2. Razlikovati materijale i opremu za izradu fotografije kroz povijest. 3. Istražiti ulogu fotografije u društvu kroz povijest. 4. Usporediti vrste fotoaparata 5. Razlikovati funkcije i postavke fotoaparata s obzirom na motiv fotografiranja 6. Opisati karakteristike objektiva 7. Usporediti vrste objektiva s obzirom na njihovu namjenu. 8. Razlikovati vrste fotografske rasvjete s obzirom na njihovu namjenu 9. Razlikovati vrste dodatne fotografske opreme s obzirom na njihovu namjenu.   **Preporuke za ostvarenje ishoda učenja:**  Polaznicima predstavite radnu situaciju:  Fotograf se priprema za dulje službeno putovanje na kojemu mora odraditi pet različitih reportaža za National Geographic.  Koristiti metodički priručnik za realizaciju situacijskog učenja/poučavanja. | **Fotografska tehnologija**  **Fotografski vremeplov**  **Informatika u struci** | Održivi razvoj C.4.1., C.4.2 |
| **T5. TKO SE BOJI MRAKA JOŠ** | 1. Objasniti odnos elemenata fotografske ekspozicije. 2. Razlikovati funkcije i postavke fotoaparata s obzirom na motiv fotografiranja. 3. Usporediti vrste objektiva s obzirom na njihovu namjenu. 4. Razlikovati vrste dodatne fotografske opreme s obzirom na njihovu namjenu. 5. Prilikom fotografiranja primijeniti karakteristike svjetla. 6. Primijeniti elemente fotografske sintakse. 7. Primijeniti fotografsku ekspoziciju.   **Preporuke za ostvarenje ishoda učenja:**  Snimanje duge ekspozicije - noćna fotografija.  Polaznicima predstavite radnu situaciju: *Raspisan je fotografski natječaj za polaznike srednjih škola na temu noćne noćne panorame grada.*  Upoznajte ih s fotografskim natječajem koji se bavi noćnim životom grada (može biti i natječaj Volim svoju županiju, natječaj Moja domovina i sl.). S polaznicima obavezno raspravite uvjete natječaja i temu autorskih prava. Za dodatnu motivaciju polaznicima možete prikazati primjere uvjeta natječaja te ih prokomentirati.  Koristiti metodički priručnik za realizaciju situacijskog učenja/poučavanja. | **Fotografska tehnologija**  **Informatika u struci** | Zdr B.4.1.A, B.4.1.B  Osr B.4.1  Pod B.4.3.  Ikt A.4.3, A.4.2, A.4.4. |

**OBRAZOVNI SEKTOR: OSOBNE USLUGE , GRAFIČKA TEHNOLOGIJA I AUDIO-VIZUALNO OBLIKOVANJE**

**KVALIFIKACIJA/ZANIMANJE: INTERMEDIJSKI FOTOGRAF**

**RAZRED: 2.**

|  |  |  |  |
| --- | --- | --- | --- |
| **TEMA / AKTIVNOST** | **ISHODI UČENJA/znanja/vještine/stavovi** | **NASTAVNI PREDMETI** | **OPIS AKTIVNOSTI I OČEKIVANJA IZ MEĐUPREDMETNIH TEMA** |
|
| **T 1: UPS!** | 1. Izvesti skeniranje fotografije prema odabranom postupku. 2. Izvesti uređivanje fotografije u profesionalnom programu   **Preporuke za ostvarenje ishoda učenja:**  Polaznicima predstavite radnu situaciju: *U fotografsku radnju ulazi klijent koji donosi staru oštećenu crno-bijelu fotografiju. Klijent objašnjava da je obiteljska kuća izgorjela i da je ovo jedina fotografija bake i djeda koja mu je ostala. Izražava želju da se fotografija obnovi i ispiše u povećanom formatu te dodatno kolorizira.*  Koristiti metodički priručnik za realizaciju situacijskog učenja/poučavanja. | **Vizualna kultura**  **Fotografska produkcija**  **Fotografska postprodukcija**  **Fotografska praksa** | Pod B.4.2  Zdr B.4.1.A, B.4.1.B  Osr B.4.1.  Ikt A.4.3 |
| **T 2: ŠAFRANKO** | 1. Analizirati motiv fotografiranja. 2. Odabrati tehniku fotografiranja s obzirom na motiv fotografiranja. 3. Pripremiti fotografsku građu. 4. Odabrati vrstu izvora svjetlosti s obzirom na motiv fotografiranja. 5. Odabrati fotografsku opremu s obzirom na motiv fotografiranja. 6. Izvesti fotografiranje 7. Koristiti alate za digitalnu obradu fotografije. 8. Pripremiti fotografije za primjenu u medijima. 9. Vrednovati proces i rezultat obrade digitalne datoteke.   **Preporuke za ostvarenje ishoda učenja:**  Polaznicima predstavite radnu situaciju: *Polaznik šeće gradom i primjeti novootvorenu prodavaonicu zdrave hrane čiji je logotip s motivom šafrana. Ulaskom u prodavaonicu primijeti da ima skromno estetski uređen interijer. Odluči izraditi makro fotografije šafrana koje će ponuditi vlasniku prodavaonice.*  Koristiti metodički priručnik za realizaciju situacijskog učenja/poučavanja. | **Vizualna kultura**  **Fotografska produkcija**  **Fotografska postprodukcija**  **Fotografska praksa** | Pod B.4.2  Zdr B.4.1.A, B.4.1.B  Osr B.4.1.  Ikt A.4.3 |
| **T3: ODLUČUJUĆI TRENUTAK** | 1. Analizirati sadržaj, formu i kompoziciju fotografije 2. Prezentirati doživljaj fotografije s obzirom na sadržaj, formu, kompoziciju i kontekst njezina nastanka 3. Objasniti odnos elemenata fotografske ekspozicije. 4. Razlikovati funkcije i postavke fotoaparata s obzirom na motiv fotografiranja. 5. Usporediti vrste objektiva s obzirom na njihovu namjenu. 6. Primijeniti fotografsku ekspoziciju.   **Preporuke za ostvarenje ishoda učenja:**  Polaznicima prikažite fotografiju “Odlučujući trenutak” i potaknite ih na iznošenje vlastitog dojma. Nakon toga uputite ih na element plakata i poziciju u kojoj se nalazi osoba na fotografiji (plakat je vezan uz balet, a osoba je u pokretu/skoku). Dodatno, istaknite smjer kretanja, kompoziciju i kontekst/psihološke elemente fotografije. Ponovno ih potaknite da iznesu novo viđenje fotografije.  Polaznike uputite da na mrežnim stranicama potraže fotografije s humorističnim “odlučujućim trenucima”.Koristiti metodički priručnik za realizaciju situacijskog učenja/poučavanja.  Koristiti metodički priručnik za realizaciju situacijskog učenja/poučavanja. | **Vizualna kultura**  **Fotografska produkcija** | Zdr B.4.1.A, B.4.1.B  Osr B.4.1 |
| **T 4: OKVIR U OKVIRU** | 1. Analizirati motiv fotografiranja. 2. Odabrati fotografsku opremu s obzirom na motiv fotografiranja. 3. Izvesti fotografiranje 4. Koristiti alate za digitalnu obradu fotografije. 5. Vrednovati proces i rezultat obrade digitalne datoteke.   **Preporuke za ostvarenje ishoda učenja:**  Na početku s polaznicima ponovite elemente kompozicije. Istaknite “okvir u okviru” kroz primjere iz arhitekture i prirode. Podsjetite ih na primjere iz prvog razreda kroz koje su učili o fotografskoj sintaksi.  Polaznike uputite da koriste geometrijske okvire prilikom fotografiranja (motiv fotografije ili samog okvira može biti otpad: plastične boce, papiri, ambalaža).  Koristiti metodički priručnik za realizaciju situacijskog učenja/poučavanja. | **Vizualna kultura**  **Fotografska produkcija**  **Fotografska postprodukcija** | Odr C.4.1.  Zdr B.4.1.A, B.4.1.B  Osr B.4.1 |
| **T 5: PORTRET** | 1. Analizirati motiv fotografiranja. 2. Odabrati tehniku fotografiranja s obzirom na motiv fotografiranja. 3. Pripremiti fotografsku građu. 4. Odabrati vrstu izvora svjetlosti s obzirom na motiv fotografiranja. 5. Odabrati fotografsku opremu s obzirom na motiv fotografiranja. 6. Izvesti fotografiranje.   **Preporuke za ostvarenje ishoda učenja:**  Polaznicima predstavite radnu situaciju: *U fotografsku radnju ulazi osoba koja želi kreativni portret za uspomenu.*  Kako bi situacija bila što autentičnija, polaznike uputite kako će prilikom fotografiranja portreta raditi u paru s polaznikom s kojim su najmanje povezani. Dodatno, Možete ih usmjeriti na izradu psihološkog portreta.  Koristiti metodički priručnik za realizaciju situacijskog učenja/poučavanja. | **Vizualna kultura**  **Fotografska produkcija**  **Fotografska postprodukcija**  **Fotografska praksa** | Poduzetništvo: B.4.1.  Zdravlje: B.4.1.A  B.4.1.B  B.4.2.A  B.4.2.C  Učiti kako učiti:  D.4/5.2  Osobni i socijalni razvoj:  B.4.2 |

**PREPORUKA ZA VREDNOVANJE:** Vrednovanje za učenje i vrednovanje kao učenje provodi se kontinuirano tijekom učenja i poučavanja, u pravilu na svakom satu radi davanja informacija o učeničkome napredovanju i unaprjeđivanja budućega učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja učeničkih snaga te planiranja njihovog budućega učenja i poučavanja. Vrednovanje naučenog provodi se tijekom godine na kraju procesa učenja (nastavne cjeline, polugodišta te godine učenja i poučavanja). Izraditi rubrike vrednovanja.

**PREPORUKA ZA PRISTUP UČENICIMA S POSEBNIM ODGOJNO - OBRAZOVNIM POTREBAMA:** podrazumijeva uvođenje raznolikih sadržaja i oblika rada. Pozornost treba usmjeriti na mogućnosti i potrebe učenika, individualizaciju odgojno-obrazovnog rada te osiguravanja dodatne podrške učenicima primjenom rehabilitacijskih programa, uključivanjem osposobljenih asistenata u nastavi i dr.